ജനിച്ചപ്പോഴെ കേള്വി, കാഴ്ച, സംസാര ശേഷി കുറവ്, ജീവിതത്തോട് പൊരുതി പ്രശാന്ത് നേടിയത് നിരവധി റെക്കോര്ഡുകള്, അറിയണം ഈ ജീവിതം പലപ്പോഴും ജീവിത്തില് ചെറിയൊരു പ്രശ്നം ഉണ്ടാകുമ്ബോഴേ തളര്ന്ന് പോകുന്നവരാണ് പലുരും. അത്തരത്തിലുള്ളവര് മാതൃകയാക്കേണ്ട വ്യക്തിയാണ് പ്രശാന്ത് ചന്ദ്രന് കരമന. ജന്മനാ കേള്വി കുറവും സംസാര വൈകല്യവും കാഴ്ച കുറവുമുള്ളയാളാണ് അദ്ദേഹം. വിധി പ്രതികൂലമായപ്പോഴും പൊരുതി ജീവിതം തിരികെ പിടിക്കുകയാണ് പ്രശാന്ത്. പതിനായിരം വര്ഷങ്ങളിലെ കലണ്ടര് മനപാഠമാക്കിയാണ് പ്രശാന്ത് ലോകത്തെ ഞെട്ടിച്ചത്. കരമന തളിയില് സ്ട്രീറ്റില് ചന്ദ്രന്റെയും സുഹിതയുടെയും മകന് പ്രശാന്ത് ജനിച്ചപ്പോഴേ കാഴ്ചക്കുറവും കേള്വി കുറവും സംസാര ശേഷിക്കുറവുമുണ്ടായിരുന്നു. എന്നാല് മകനെ വിധിക്ക് വിട്ടുകൊടുക്കാന് ആ അച്ഛനും അമ്മയും ഒരുക്കമായിരുന്നില്ല. അനു ജോസഫിന്റെ യൂട്യൂബിലൂടെ നടിയാണ് പ്രശാന്തിനും കുടുംബത്തിനുമൊപ്പമുള്ള വീഡിയോ പങ്കുവെച്ചത്. പ്രശാന്ത് ജനിച്ച് മൂന്നുമാസത്തില് അധികം മുന്നോട്ട് പോകില്ലെന്ന് ഡോക്ടര്മാര് വിധിയെഴുതി. എന്നാല് ആ അമ്മയുടെയും അച്ഛന്റെയും ദൃഢനിശ്ചയത്തിന് മുന്നില് വിധി പോലും വഴിമാറി. ആറ് മാസം കഴിഞ്ഞാണ് കുഞ്ഞിനെ തങ്ങളുടെ കൈകളിലേക്ക് കിട്ടിയതെന്നാണ് അവര് പറയുന്നത്. ആശുപത്രി വാസത്തിന് ശേഷം വീട്ടില് വന്നു, അന്ന് മുതല് ഇന്ന് വരെ ഒറ്റക്ക് പ്രശാന്തിനെ ഇരുത്തുകയില്ല. ഒരുമിച്ചു തന്നെ ഒപ്പം ഉണ്ടാകും. ബുദ്ധി ഇല്ലെന്നും കാഴ്ച ഇല്ലെന്നും, സംസാരിക്കാന് കഴിയില്ലെന്നും ഒക്കെ അറിഞ്ഞപ്പോള് മാനസികമായി ഒരുപാട് ബുദ്ധിമുട്ടുണ്ടാക്കി. അന്ന് മുതല് അവനെ രക്ഷപെടുത്തി എടുക്കണം എന്നുള്ള പ്രതിജ്ഞയുടെ പുറത്താണ് അവനെ ഇത് വരെ എത്തിച്ചത്.പ്രശാന്തിന്റെ അച്ഛനും അമ്മയും പറഞ്ഞു. ദേഷ്യപ്പെട്ടാല് ആകെ വയലന്റാകും, ദേഹമൊക്കെയും നീല കളറായി മാറും. വാശിയായാല് ടെംപെറേച്ചര് ഒക്കെ കൂടി കിടന്നു പോകും, ആ ആവശ്യം നടന്നാല് പിന്നെ പനിയൊക്കെ തനിയെ പോകും. ആദ്യം മ്യൂസിക്കല് സിസ്റ്റത്തില് ആയിരുന്നു ഇഷ്ടം, പിന്നെ നേരെ തിരിഞ്ഞത് കലണ്ടറിലേക്കാണ്. ഒരു ദിവസം തൂക്കി ഇട്ടിരുന്ന കലണ്ടര് ഓരോ പേജായി കീറാന് തുടങ്ങി . പിന്നെ അതിനോടായി കമ്ബം. അങ്ങനെ ഒരു കമ്ബ്യൂട്ടറിന് പോലും വെല്ലുന്ന രീതിയില് പത്തുകോടി വര്ഷത്തെ കലണ്ടറില് നിന്നും ദിവസവും മാസവും വര്ഷവും വിശേഷദിവസങ്ങളും അവധി ദിവസങ്ങളും ഓര്ത്തെടുക്കാന് പ്രശാന്തിന് കഴിയുന്ന അവസ്ഥയിലേക്ക് എത്തി അച്ഛനും അമ്മയും പറഞ്ഞു. പ്രശാന്തിന്റെ ഈ വ്യത്യസ്ത കഴിവിന് വേള്ഡ് റെക്കോര്ഡ് യൂണിവേഴ്സിറ്റി യുകെയില് നിന്നും ഡോക്ടറേറ്റ് ലഭിച്ചു. കലണ്ടറില് പിഎച്ച്ഡി എടുത്തു. മമ്മൂട്ടിയില് നിന്നും മോഹന്ലാലില് നിന്നും അവാര്ഡുകള് ഏറ്റുവാങ്ങിയിട്ടുണ്ട്. ശീതീകരണ മുറിയില് നിന്നാല് ആ മുറിയിലെ താപനില കൃത്യമായി പ്രശാന്ത് പറയും. സീരിയലുകള് കാണുന്ന പ്രശാന്ത് എലീന പടിക്കലിന്റെ കടുത്ത ആരാധകനാണ്. 2016 ഗവണ്മെന്റ് ഓഫ് ഇന്ത്യയില് നിന്നും ക്രിയേറ്റിവിറ്റി നാഷണല് അവാര്ഡ് രാഷ്ട്രപതിയില് നിന്നും സ്വീകരിച്ചു 2019 മുന്പ് ഓഫ് ഇന്ത്യയില് നിന്നും നും റോള്മോഡല് നാഷണല് അവാര്ഡ് രാഷ്ട്രപതിയില് നിന്നും സ്വീകരിച്ചു 2019 ഇല് കള്ച്ചറല് അക്കാഡമിക് നാഷണല് അവാര്ഡ് സ്വീകരിച്ചു. 16ലധികം വേള്ഡ് റെക്കോര്ഡുകളും ഇരുപതോളം നാഷണല് റെക്കോര്ഡുകളും പ്രശാന്തിന്റെ പേരിലാണ്.